b'\n_START_ARTICLE_\nAhti Ahonen\n_START_PARAGRAPH_\nAhti \xe2\x80\x9dAke\xe2\x80\x9d Kalervo Ahonen (4. elokuuta 1947 Tukholma) on teatterinjohtaja ja teatteriohjaaja. H\xc3\xa4n toimi teatterinjohtajana l\xc3\xa4hes 25 vuoden ajan johtaen Rauman, Joensuun, Rovaniemen ja Oulun kaupunginteattereita. El\xc3\xa4kkeelle Ahonen j\xc3\xa4i loppuvuodesta 2011._NEWLINE_Ahonen valmistui ylioppilaaksi vuonna 1968 ja teatteriohjaajaksi Tampereen yliopistosta vuonna 1974. Vuosina 1975\xe2\x80\x931977 h\xc3\xa4n toimi Rauman Kaupunginteatterin johtajana. Vuodet 1980\xe2\x80\x931984 h\xc3\xa4n oli ohjaajana Rovaniemen Teatterissa, jota h\xc3\xa4n johti vuosina 1985\xe2\x80\x931987 ja uudelleen vuosina 1992\xe2\x80\x932002. Vuodet 1987\xe2\x80\x931990 Ahonen johti Joensuun kaupunginteatteria. Vuosina 2006\xe2\x80\x932012 h\xc3\xa4n johti Oulun kaupunginteatteria, mink\xc3\xa4 j\xc3\xa4lkeen h\xc3\xa4n on ollut vapaa ohjaaja._NEWLINE_Ahonen on ohjannut muiden muassa n\xc3\xa4ytelm\xc3\xa4t Neiti Julie, Kuka pelk\xc3\xa4\xc3\xa4 Virginia Woolfia?, Kuningas Lear, Amadeus, Van Gogh ja My Fair Lady. H\xc3\xa4nen j\xc3\xa4\xc3\xa4hyv\xc3\xa4isn\xc3\xa4ytelm\xc3\xa4ns\xc3\xa4 oli italialaisen Dario Fon kirjoittama  Donna \xe2\x80\x93 yksin\xc3\xa4inen nainen._NEWLINE_Ahonen oli Valtion n\xc3\xa4ytt\xc3\xa4m\xc3\xb6taidetoimikunnan j\xc3\xa4sen vuosina 2007\xe2\x80\x932009 ja puheenjohtaja 2010\xe2\x80\x932013. H\xc3\xa4n oli vuosina 2010\xe2\x80\x932013 my\xc3\xb6s Taiteen keskustoimikunnan j\xc3\xa4sen.'